User talk:Karma woeser

བོད་རང་བཙན་གཙང་མ་ཡིན།

ཕྱག་མཛོད་ཀྱིས་གཞུང་རྒྱུ་སྒེར་བདག་བྱས་འདུག་ཟེར།
ཕྱག་མཛོད་ཀྱིས་གཞུང་རྒྱུ་སྒེར་བདག་བྱས་འདུག་ཟེར། འདོན་སྤེལ། ༢༠༡༡/༠༧/༢༤ ཉེ་ཆར་ངྷ་ས་ཚེ་མཆོག་གླིང་དགོན་པའི་ཕྱག་མཛོད་ཀྱིས་གཞུང་རྒྱུ་སྒེར་བདག་བྱས་པ་དང་། དགོན་པའི་ནང་བུད་མེད་ཁྲིད་དེ་ཞག་སྡོད་བྱས་ཚུལ་གྱི་སྦྱར་ཡིག་ཅིག་བཀྲམས་ཡོད་སྟབས། ཕྱག་མཛོད་ཐུབ་བསྟན་སྙན་གྲགས་ཀྱིས་རྒྱ་གར་ཉེན་རྟོག་པར་ཞུ་གཏུག་གིས་དགོན་པའི་གྲྭ་བ་དྲུག་བཀག་ཉར་འདྲི་བརྩད་བྱས་འདུག ཉེ་ལམ་ཚེ་མཆོག་གླིང་གི་གྲྭ་བ་ཁག་ཅིག་གིས་མེག་ལོར་སྲང་ལམ་དང་གངས་སྐྱིད་གཡས་གཡོན་དུ་སྦྱར་ཡིག་ཅིག་བཀྲམས་ཡོད་པའི་ནང་། ངྷ་ས་ཚེ་མཆོག་གླིང་གི་ཕྱག་མཛོད་ཐུབ་བསྟན་སྙན་གྲགས་དང་ཕྱག་རོགས་བསོད་ནམས་སྙན་གྲགས་གཉིས་ཀྱིས་འདས་པའི་ལོ་མང་རིང་དགོན་པའི་རྩིས་ཁྲ་གཙང་སེལ་བཟོས་མེད་པ་མ་ཟད། ཐུབ་བསྟན་སྙན་གྲགས་སྔོན་མ་ནས་སྐྱ་སར་བབ་ཡོད་ཀྱང་དགོན་པའི་དབང་ཆ་སྒེར་སྡོམ་བྱས་ཏེ། གྲྭ་མང་གི་ཆ་རྐྱེན་ལ་མ་བལྟས་བར་ཁོ་རང་གིས་རྒྱས་སྤྲོས་ཆེན་པོ་བྱེད་ཀྱི་ཡོད་སྐོར་དང་། བུད་མེད་འདྲ་མིན་དགོན་པར་འཁྲིད་ཡོང་སྟེ་ཞག་སྡོད་བྱེད་ཀྱི་ཡོད་པ་བཅས་ནི་རི་བོ་དགེ་ལུགས་པའི་བསྟན་པ་དང་། ཚེ་མཆོག་གླིང་གི་འདུལ་ཁྲིམས་དང་མཐུན་གྱི་མེད་སྟབས། ཁོང་དགོན་པ་ནས་ཕྱིར་འབུད་དགོས་ཚུལ་སོགས་བཀོད་འདུག ཟླ་འདིའི་ཕྱི་ཚེས་ ༢༠ ཉིན་གྱི་ཕྱི་དྲོར་ངྷ་སའི་ཕར་ངོས་སུ་ཡོད་པའི་ཧྥོར་སི་གྷན་རྗི་ FORSYTH GANJ ཡི་ཉེན་རྟོག་པ་སྐོར་ཞིག་ཚེ་མཆོག་གླིང་དུ་ཡོང་སྟེ་དགོན་པའི་མཁན་པོ་གཙོས་པའི་དགེ་འདུན་པ་ ༦ འཛིན་བཟུང་བྱས་ཡོད་ཅིང་། དེ་ནི་ཉེ་ཆར་ཕྱག་མཛོད་ཐུབ་བསྟན་སྙན་གྲགས་ལ་སྐྱོན་བརྗོད་ཀྱི་སྦྱར་ཡིག་འདྲ་མིན་བཀྲམས་པ་དང་། ཁོང་གི་བཞུགས་ཤག་སྟེང་དུ་རྡོ་གཡུགས་པ་སོགས་ཀྱི་གནས་ཚུལ་བྱུང་ཡོད་སྟབས། ཐུབ་བསྟན་སྙན་གྲགས་ཀྱིས་རྒྱ་གར་ཉེན་རྟོག་ལས་ཁུངས་ལ་ཞུ་གཏུག་གིས་ཕྱི་ཚེས་ ༢༠ ཉིན་རྒྱ་གར་ཉེན་རྟོག་པ་ཚེ་མཆོག་གླིང་དུ་ཡོང་སྟེ་ཞིབ་འཇུག་བྱེད་སྐབས། ཁྲིམས་ཐོག་ཏུ་ཡོད་པའི་དགོན་པའི་ཡིག་ཆ་ཁག་དང་། དངུལ་ཁང་གི་འཛིན་ཡིག་སོགས་ཕྱག་མཛོད་ཐུབ་བསྟན་སྙན་གྲགས་ཀྱི་མཚན་ཐོག་ཏུ་ཡོད་སྟབས། གྲྭ་བ་ཚོས་ཁྲིམས་འགལ་བྱེད་ཀྱི་ཡོད་པའི་ཉེས་མིང་ཐོག་མཁན་པོ་བསྟན་འཛིན་ཐོན་བཟང་དང་དགེ་བསྐོས་ཀརྨ་འོད་ཟེར། དབུ་མཛད་བསྟན་འཛིན་དོན་འགྲུབ། ཆོས་དཔོན་བྱམས་པ་མཁྱེན་རབ། དབུ་ཆུང་བསྟན་འཛིན་བྱམས་བརྩེ། ལས་དྲུང་བཀྲ་ཤིས་རྒྱལ་མཚན་བཅས་གྲྭ་བ་ ༦ འཛིན་བཟུང་གིས་ཉིན་ཕྱེད་རིང་འདྲི་བརྩད་བྱས་ཡོད་འདུག་ལ། སྐབས་དེར་ངྷ་ས་ས་གནས་མགོ་འཛིན་ལས་ཚབ་རྡོ་རྗེ་སྒྲོལ་མ་ལགས་རྒྱ་གར་ཉེན་རྟོག་ལས་ཁུངས་སུ་ཕྱིན་ཏེ་དགེ་འདུན་པ་རྣམས་ཀློད་གྲོལ་བཏང་ཡོད་འདུག གནད་དོན་འདིའི་སྐོར་ལ་མཁན་པོ་བསྟན་འཛིན་ཐོན་བཟང་ལགས་སུ་བཅར་འདྲི་ཞུས་པར། ཐེངས་འདིའི་ཚེ་མཆོག་གླིང་དགོན་པའི་རྙོག་དྲ་དེ་ནི་གནས་ཚུལ་གསར་པ་ཞིག་མིན་པར། སྔོན་མ་གྲྭ་ཚང་གི་རྩིས་ཁྲའི་རྙོག་གླེང་འོག་དགོན་པའི་དབུ་མཛད་བཀྲ་ཤིས་དབང་འདུས་དགོན་པ་ནས་ཕྱིར་ཕུད་བཏང་རྗེས། ༢༠༠༩ ལོར་སྐབས་དེའི་དགེ་བསྐོས་བཀྲ་ཤིས་རྒྱལ་མཚན་ལགས་ཀྱིས་ཕྱག་མཛོད་ཐུབ་བསྟན་སྙན་གྲགས་དང་བསོད་ནམས་སྙན་གྲགས་གཉིས་ཀྱིས་འདས་པའི་ལོ་ ༢༠ རིང་གི་རྩིས་ཁྲ་གྲྭ་མང་ལ་གཙང་སེལ་བཟོ་དགོས་ཚུལ་བརྗོད་ཡོད་སྐོར་དང་། ༢༠༡༠ ལོར་ཆོས་དཔོན་བློ་བཟང་བཟོད་པ་ལགས་ཀྱིས་ཀྱང་མ་འོངས་པར་ཚེ་མཆོག་གླིང་དགོན་པ་བཙན་བྱོལ་བོད་མིའི་དགོན་སྡེ་སྤྱི་མཚུངས་ལྟར་དངུལ་རྩིས་གཙང་ཉར་དགོས་ཚུལ་བརྗོད་ཡོད་པ། དེ་བཞིན། དགེ་བསྐོས་བཀྲ་ཤིས་རྒྱལ་མཚན་ལགས་ཀྱིས་གྲྭ་ཚང་གིས་འཛིན་སྐྱོང་ལྷན་ཚོགས་དང་འགན་འཛིན་ལྷན་ཚོགས་གསར་འཛུགས་བྱས་ཏེ། དེ་ལ་རྩིས་ཁྲ་གཙང་བཟོ་བྱ་དགོས་མིན་ཐད་གྲྭ་མང་ལ་མཚན་རྟགས་བསྡུས་སྐབས་གྲྭ་བ་ཚང་མས་རྒྱབ་སྐྱོར་མཚན་རྟགས་བཀོད་ཡོད་སྟབས། འདི་ལོའི་ཕྱི་ཟླ་ ༥ བའི་ཚེས་ ༢ ཉིན་ཚོགས་འདུ་ཞིག་ཚོགས་ཏེ། ཕྱག་མཛོད་རྣམ་པ་དབུ་བཞུགས་ཐོག་འཛིན་སྐྱོང་ལྷན་ཚོགས་ཀྱི་འཐུས་མི་གསར་འཛུགས་གནང་ཡོད་ཚུལ་སོགས་ངོ་སྤྲོད་གནང་བྱུང་། མཁན་པོ་མཆོག་གིས་མུ་མཐུད་དུ་རྩིས་ཁྲའི་སྐོར་ངོ་སྤྲོད་གནང་བ་ལྟར་ན། འདི་ལོའི་ཕྱི་ཟླ་ ༥ ཚེས་ ༣ ཉིན་ཕྱག་མཛོད་ཐུབ་བསྟན་སྙན་གྲགས་ལགས་དང་ཁོང་གི་ལས་རོགས་བསོད་ནམས་སྙན་གྲགས། རྩིས་པ་རྡོ་རྗེ་བཅས་ཀྱིས་དངུལ་རྐྱང་འབུམ་ ༡༨ ལྷག་དང་། དུས་བཀག་བསྐྱལ་བཅོལ་འབུམ་ ༣༠ ལྷག རྒན་ཕོགས་དང་མི་ཚེ་སྲུང་སྐྱོབ་སྒོར་འབུམ་ ༡༣ ལྷག དེ་བཞིན་སྐྱེད་ཀ་བཅས་ཁྱོན་བསྡོམས་ཧིན་སྒོར་འབུམ་བདུན་ཅུ་དོན་གསུམ་ ༧༣༦༠༧༠༥ ཙམ་གསར་འདེམས་བྱས་པའི་འཛིན་སྐྱོང་ལྷན་ཚོགས་ལ་རྩིས་སྤྲོད་བྱས་ཡོད་ཀྱང་། གྲྭ་ཚང་གི་དམ་ཕྲུག་དང་ལས་ཤོག ས་ཁང་གི་ཡིག་ཆ། ཚོགས་པ་དེབ་སྐྱེལ་གྱི་ཡིག་ཆ་སོགས་ད་དུང་རྩིས་སྤྲོད་བྱས་མེད་ཚུལ་བརྗོད་བྱུང་ལ། ལྷག་པར་དུ་ ༢༠༠༦ ལོའི་བར་ཐུབ་བསྟན་སྙན་གྲགས་ཁོས་སྐྱེས་དམན་ངྷ་ནཱེ་ཡཱ་གཉིས་དགོན་པར་བསྡད་ཡོད་པ་མ་ཟད། དགོན་པའི་ནང་ཆང་འཐུང་བ་སོགས་ཀྱི་གནས་ཚུལ་ཡང་བྱུང་ཡོད་སྟབས། བྱེད་སྟངས་དེར་གྲྭ་མང་ཚོས་འདོད་མོས་རྩ་བ་ནས་གནང་གི་མེད་པ་མ་ཟད། འདུལ་ཁྲིམས་གཙང་མ་མེད་པའི་མི་ཞིག་དགོན་པའི་ཕྱག་མཛོད་དུ་འོས་འཚམ་མིན་པའི་བསམ་ཚུལ་ཡང་ཤུགས་ཆེན་པོ་འདོན་གྱི་ཡོད་སྐོར་བརྗོད་བྱུང་། རྙོག་གླེང་འདིའི་ཐད་མཁན་པོ་མཆོག་གི་རེ་བ་ཆེ་ཤོས་ནི། གནས་སྐབས་རིང་ཕྱོགས་གཉིས་ནས་བཟོད་སྲན་བྱས་ཏེ། ད་ཆར་སྒང་ཏོག་ཏུ་བཞུགས་བཞིན་པའི་ཚེ་མཆོག་གླིང་གི་བླ་མ་བསྟན་འཛིན་དགེ་ལེགས་མཆོག་གདན་ཞུ་གནང་སྟེ་ཐད་བསྐོས་སམ། ཡང་ན་གྲྭ་མང་གིས་འོས་བསྡུའི་ལམ་ནས་དགོན་པའི་འཛིན་སྐྱོང་གི་མགོ་ཁྲིད་ཅིག་བསྐོ་བཞག་གནང་རྒྱུ་དེ་རེད། ཡང་། གསར་འགོད་པས་ཕྱག་མཛོད་ཐུབ་བསྟན་སྙན་གྲགས་ལགས་སུ་བཅར་འདྲི་ཞུས་པར་ཁོང་གིས་བརྗོད་ན། ཚེ་མཆོག་གླིང་དགོན་པ་དེ་ཁོང་གི་རྒན་དམ་པ་བཀྲ་ཤིས་རྒྱལ་མཚན་ལགས་ཀྱི་ལམ་སྟོན་འོག བོད་གཞུང་དཔལ་འབྱོར་ལས་ཁུངས་དང་༸སྐྱབས་རྗེ་ཁྲི་བྱང་རིན་པོ་ཆེའི་བླ་བྲང་། ༸སྐྱབས་རྗེ་གླིང་རིན་པོ་ཆེའི་བླ་བྲང་བཅས་ཀྱི་གམ་ནས་བུ་ལོན་བླངས་ཏེ་ས་ཆ་ཉོས་བ་དང་འཛུགས་བསྐྲུན་བྱས་པ་ཞིག་ཡིན་ཚུལ་དང་། ཉེ་ཆར་མཁན་པོ་བསྟན་འཛིན་ཐོན་བཟང་དང་ཁོང་གི་གྲོགས་པོ་ཁག་ཅིག་གིས་ནང་ཁུལ་ནས་ཚོགས་གཙོ་ཚོགས་གཞོན་ཐད་བསྐོས་བྱས་ཏེ་ཁོང་ལ་རྩིས་སྤྲོད་རྩིས་ལེན་བྱ་དགོས་ཚུལ་བརྗོད་པ་དང་། དགེ་ལུགས་པའི་དགོན་སྡེའི་ནང་མི་སྐྱ་སྡོད་མི་ཆོག་ཚུལ་ངྷ་ས་ཁུལ་དུ་སྦྱར་ཡིག་བཀྲམས་པ་མ་ཟད། ཉེ་ཆར་ཁོང་གི་བཞུགས་ཤག་ལ་རྡོ་གཡུགས་པ་དང་མོ་ཊའི་ཐོག་འདམ་བྱུགས་པ་སོགས་བྱས་ཏེ། ཁོང་རང་གི་བདེ་འཇགས་ལ་ཉེན་ཁ་འཕྲད་དེ་རྒྱ་གར་ཉེན་རྟོག་པར་སྐད་བཏང་ཚུལ་དང་། ཉེན་རྟོག་པས་ཞིབ་འཇུག་ཁྲོད་ཁྲིམས་ཐོག་ནས་དགོན་པའི་བདག་དབང་ཆ་ཚང་ཕྱག་མཛོད་ཁོང་ལ་ཡོད་སྟབས། གྲྭ་མང་གི་བྱ་སྤྱོད་དེ་ཁྲིམས་འགལ་གྱི་ངོས་འཛིན་ཐོག་གྲྭ་བ་ ༦ འཛིན་བཟུང་བྱས་པ་རེད་ཅེས་བརྗོད་བྱུང་།

འདིའི་སྐོར་ལ་ངྷ་ས་ས་གནས་མགོ་འཛིན་ལས་ཚབ་རྡོ་རྗེ་སྒྲོལ་མ་ལགས་ཀྱིས་བརྗོད་ན། ཁོང་མོ་ཉེན་རྟོག་ལས་ཁུངས་སུ་ཕྱིན་སྟེ་ཁོང་ཚོར་གནས་སྐབས་ཀྱི་བར་འདུམ་བྱས་ཡོད་ཀྱང་། ད་ལྟའི་ཆར་རྙོག་དྲ་དེ་འགྲོ་བཞིན་པ་ཡིན་སྟབས་ང་ལ་གསལ་བོ་བཤད་རྒྱུ་གང་ཡང་མེད་ཟེར། གཞན། སྐུ་སྒེར་ཡིག་ཚང་དང་ཆོས་རིག་ལས་ཁུངས། བདེ་སྲུང་ལས་ཁུངས་བཅས་ནས་ཀྱང་། དགོན་བདག་བླ་མ་བསྟན་འཛིན་དགེ་ལེགས་རིན་པོ་ཆེ་མ་ཕེབས་བར་དགོན་པའི་ནང་གནས་ཚུལ་ཆེན་པོ་མི་འབྱུང་བར་ཞི་འཇགས་ཡོང་ཐབས་བྱ་དགོས་པའི་ལམ་སྟོན་གནང་ཡོད་འདུག བོད་གཞུང་ཆོས་རིག་བཀའ་བློན་ཚེ་རིང་ཕུན་ཚོགས་ལགས་སུ་བཅར་འདྲི་ཞུས་པར། རི་བོ་དགེ་ལུགས་པའི་དགོན་པའི་ནང་མི་སྐྱ་ཞིག་ཕྱག་མཛོད་འོས་མིན་དང་། ཕྱག་མཛོད་ཁོང་གིས་དགོན་པའི་ནང་ཚུལ་མིན་བྱ་སྤྱོད་སྤེལ་བའི་རིགས་དེ་མི་འགྲིག་པ་ཞིག་ཡིན་ཡང་། ཕྱག་མཛོད་ཁོང་དགོན་པའི་ནང་མུ་མཐུད་སྡོད་བཅུག་པ་དེ་དགོན་བདག་རིན་པོ་ཆེ་མཆོག་གིས་བཀའ་གནང་བ་ཞིག་ཡིན་འདུག་ལ། ཉེ་ཆར་གྲྭ་མང་དང་ཕྱག་མཛོད་ཕན་ཚུན་ཕྱོགས་གཉིས་ནས་དཔུང་ཁག་བསྒྲིགས་ཏེ་གནས་དེ་དག་བྱུང་བའི་ཐད་ལ། ཆོས་རིག་ལས་ཁུངས་ཀྱིས་དགོན་བདག་རིན་པོ་ཆེ་མ་ཕེབས་བར་དུ་ཕྱོགས་གཉིས་ཀྱིས་བཟོད་སྒོམ་དང་འཚེ་བའི་ལས་ཀ་མི་བྱ་རྒྱུའི་འབོད་སྐུལ་གནང་ཡོད་ཅེས་བརྗོད་བྱུང་། དབེན་གནས་ཚེ་མཆོག་གླིང་གྲྭ་ཚང་ནི། ༡༩༧༦ ལོར་ཕྱག་མཛོད་བཀྲ་ཤིས་རྒྱལ་མཚན་ལགས་ཀྱིས་ཐོག་མར་བོད་གཞུང་ཟློས་གར་ཚོགས་པའི་ཡང་སྟེང་དུ་ཡོད་པའི་ར་ཤི་བྷང་ཞེས་པར་གསར་འཛུགས་གནང་ཡོད་པ་དང་། ༡༩༨༤ ལོར་ད་ལྟའི་ས་གནས་དེ་རུ་གནས་སྤར་རྗེས་དགོན་པའི་ནང་མཚན་ཉིད་རིག་པའི་གཞུང་དང་སྔགས་ཆོས་ཀྱི་གཞུང་། རྒྱུད་སྨད་ཀྱི་ཆ་ཤས། དགོན་པའི་ཆོ་ག་ཕྱག་ལེན་དང་འབྲེལ་བའི་རིགས། ཐ་སྙད་རིག་གནས། དབྱིན་ཇི་བཅས་ཀྱི་ཐོག་བསླབ་པ་སློབ་གཉེར་བྱེད་ཀྱིན་ཡོད་འདུག་ལ། ད་ལྟའི་ཆར་བོད་ནས་ཕེབས་མཁན་དང་གཞིས་ཆགས་ཁུལ་ནས་ཕེབས་པའི་དགེ་འདུན་པ་དང་། ཧི་མ་ལ་ཡའི་རི་རྒྱུད་བཅས་ནས་ཕེབས་པའི་གྲྭ་བ་ ༥༠ མ་ཟིན་ཙམ་ཞིག་ཡོད་འདུག

October 2011
Welcome and thank you for experimenting with Wikipedia. Your test on the page Wikipedia:Keyboard shortcuts worked, and it has been reverted or removed. If you would like to experiment further, please use the sandbox instead. Please take a look at the welcome page to learn more about contributing to this encyclopedia. Thank you.  Claret Ash  05:41, 29 October 2011 (UTC)